**Zmluva na poskytovanie upratovacích a čistiacich služieb pre expozitúru Košice**

**č. C-NBS1-000-070-394**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „zmluva“)

# Článok I.

## ZMLUVNÉ STRANY

**Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní VO>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu v tvare IBAN: SK07 0720 0000 0000 0000 1919

 (platí pre tuzemského poskytovateľa)

 IBAN SK60 0720 0000 0000 0000 2129

 (platí pre zahraničného poskytovateľa)

Zriadená zákonom NR SR č. 566/1992 Zb. o Národnej banke Slovenska v znení neskorších predpisov.

(ďalej len **„objednávateľ“** v príslušnom gramatickom tvare)

a

**Poskytovateľ:**

Obchodné meno: <vyplní uchádzač>

Sídlo: <vyplní uchádzač>

Zapísaný: <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

(ďalej len „**poskytovateľ**“ v príslušnom gramatickom tvare)

(objednávateľ a poskytovateľ ďalej v texte zmluvy spolu len „zmluvné strany“)

## PREAMBULA

1. Objednávateľ ako verejný obstarávateľ vyhlásil oznámením č. <doplní objednávateľ>, zverejneným vo Vestníku verejného obstarávania č. <doplní objednávateľ> dňa <doplní objednávateľ>, zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom **Poskytovanie upratovacích a čistiacich služieb pre expozitúry Národnej banky Slovenska**.

2. Na základe vyhodnotenia ponúk bola ponuka poskytovateľa pre 4. časť zákazky vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

# Článok II.

## Predmet zmluvy

* 1. Predmetom tejto zmluvy je záväzok poskytovateľa v rozsahu a za podmienok stanovených touto zmluvou poskytovať pre objednávateľa upratovacie a čistiace služby (ďalej aj „služby“), ktorých rozsah a bližšia špecifikácia je uvedená v Prílohe č. 1 tejto zmluvy, ktorá tvorí jej neoddeliteľnú súčasť.
	2. Objednávateľ sa touto zmluvou zaväzuje za včas a riadne poskytnuté služby zaplatiť poskytovateľovi cenu dohodnutú podľa tejto zmluvy.

# Článok III.

## Miesto plnenia

Miestom poskytovania služieb sú vnútorné priestory a vonkajšie priestory objektu objednávateľa:

- Národná banka Slovenska, expozitúra, Slovenskej jednoty 14, 041 41 Košice.

# Článok IV.

## Čas plnenia

* 1. Upratovacie a  čistiace služby bude poskytovateľ zabezpečovať v  pracovných dňoch od pondelka až do štvrtka v  čase od 12.00 hod. do 15.00 hod., v piatok v  čase od 12.00 hod. do 14.45 hod. V prípade potreby objednávateľa, a to najmä z prevádzkových dôvodov, sa poskytovateľ zaväzuje poskytovať upratovacie a čistiace služby aj mimo stanoveného času, a prispôsobiť čas upratovania a čistenia podľa požiadavky objednávateľa, ak tomu nebránia vážne dôvody.
	2. Periodicita a rozvrh poskytovania služieb je uvedený v Prílohe č. 1 tejto zmluvy.
	3. Poskytovateľ je povinný začať poskytovať služby podľa článku II. bodu 1. tejto zmluvy na základe písomnej výzvy objednávateľa, a to v termíne uvedenom vo výzve.

# Článok V.

## Cena a platobné podmienky

* 1. Cena za poskytované služby je stanovená dohodou zmluvných strán v zmysle zákona NR SR č.18/1996 Z. z. o cenách v znení neskorších predpisov, vyhlášky Ministerstva financií SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, a to vo výške:

**<vyplní uchádzač> eur bez DPH, slovom <vyplní uchádzač>**

za kalendárny mesiac poskytnutých služieb.

* 1. V dohodnutej cene podľa bodu 1. tohto článku zmluvy sú zahrnuté všetky náklady poskytovateľa na poskytnutie služieb podľa periodicity poskytovaných služiebpodľa tejto zmluvy vrátane plnení denných/týždenných/mesačných/ročných/podľa potreby, vrátane nákladov na zabezpečenie čistiaceho materiálu, strojov, dopĺňaného hygienického materiálu.
	2. Zmluvné strany sa dohodli na možnosti primeranej úpravy ceny podľa bodu 1. tohto článku zmluvy z dôvodov zvýšenia  nákladov poskytovateľa vyplývajúcich z legislatívnych zmien pracovnoprávnych predpisov (zvýšenie povinných príplatkov – napr. za nočnú prácu, prácu nadčas, a pod.).
	3. Úpravu ceny z dôvodov podľa predchádzajúceho bodu tohto článku zmluvy je možné dohodnúť len písomným dodatkom k tejto zmluve na návrh poskytovateľa najskôr po uplynutí 6 mesiacov odo dňa účinnosti tejto zmluvy po preukázaní zvýšenia nákladov poskytovateľa a po odsúhlasení zo strany objednávateľa, v súlade s § 18 ods. 1 písm. a) zákona o verejnom obstarávaní.
	4. Cenu podľa bodu 1. tohto článku zmluvy bude poskytovateľ fakturovať mesačne spätne, a to najneskôr do 7-meho kalendárneho dňa mesiaca nasledujúceho po mesiaci, v ktorom boli poskytnuté služby. Fakturačným obdobím je jeden kalendárny mesiac, ktorý začína vždy v prvý deň kalendárneho mesiaca a končí sa v posledný deň kalendárneho mesiaca. V prípade, že sa s plnením predmetu zmluvy začne a/alebo skončí v priebehu fakturačného obdobia, cena za poskytnuté služby sa v prvý a/alebo v posledný kalendárny mesiac vyúčtuje ako alikvotná časť za dané fakturačné obdobie.
	5. Poskytovateľ k dohodnutej cene uplatní DPH podľa všeobecne záväzných právnych predpisov účinných v čase fakturácie. Za správne vyčíslenie výšky DPH zodpovedá v plnom rozsahu poskytovateľ. <text tejto vety platí pre domáceho poskytovateľa, ktorý je platiteľom DPH>
	6. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
	7. Faktúry sú splatné do 30 dní odo dňa ich doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa.
	8. V prípade, že faktúry nebudú obsahovať všetky údaje podľa § 74 ods. 1 zákona o dani z pridanej hodnoty, resp. nebudú po stránke vecnej alebo formálnej správne vystavené, objednávateľ ich vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi. <text tohto bodu platí pre domáceho poskytovateľa, ktorý je platiteľom DPH>
	9. Poskytovateľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ vyhlasuje, že je konečným príjemcom dohodnutej ceny uvedenej v tomto článku zmluvy. <text tohto bodu platí pre zahraničného poskytovateľa>
	10. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. <text tohto bodu platí len pre domáceho poskytovateľa>
	11. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.

# Článok VI.

## Povinnosti poskytovateľa

* 1. Poskytovateľ je povinný poskytovať služby podľa tejto zmluvy odborne, starostlivo, hospodárne, s vyskúšanými prostriedkami, prístrojmi a metódami a vykonávať ich plánovito, v zmysle Prílohy č. 1 tejto zmluvy.
	2. Poskytovateľ a jeho personál sú povinní všetky nájdené veci v mieste poskytovania služieb bezodkladne odovzdať objednávateľovi, alebo na určené miesto.
	3. Poskytovateľ je povinný si zabezpečiť na plnenie predmetu zmluvy všetky potrebné čistiace prostriedky, stroje, prístroje, hygienický materiál, zariadenia a mechanické prostriedky na vlastné náklady.
	4. Poskytovateľ je povinný pri realizácii predmetu tejto zmluvy dodržiavať predpisy súvisiace s bezpečnosťou práce a požiarnou bezpečnosťou.
	5. Poskytovateľ je povinný zabezpečiť likvidáciu všetkých odpadov vznikajúcich z jeho prác, ako sú prázdne obaly z čistiacich prostriedkov a použitý čistiaci materiál.
	6. Poskytovateľ je povinný objednávateľovi bezodkladne oznámiť počas prác zistené závady, nedostatky a škody na nábytku, zariadení, elektrických zariadeniach a vodovodných inštaláciách, prípadne iné závady v mieste poskytovania služieb.
	7. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne formou doporučeného listu doručiť objednávateľovi nasledovné zoznamy:

- zoznam kontaktných osôb poskytovateľa určených pre účely konania zmluvných strán vo veciach plnenia predmetu zmluvy, a to v rozsahu: meno a priezvisko, e-mailová adresa, telefónne číslo (ďalej len „oprávnené osoby poskytovateľa“) a

- menný zoznam upratovacieho personálu.

Každá zmena v zozname oprávnených osôb poskytovateľa musí byť zaslaná objednávateľovi formou doporučeného listu podpísaného štatutárnym orgánom poskytovateľa najneskôr 7 pracovných dní pred vykonaním zmien. Poskytovateľ je oprávnený vykonať zmeny v zozname upratovacieho personálu najviac jedenkrát za 2 mesiace a zoznam aktualizovať k prvému dňu mesiaca nasledujúceho po mesiaci, v ktorom došlo k zmenám.

* 1. Poskytovateľ sa zaväzuje zachovávať mlčanlivosť o všetkých skutočnostiach týkajúcich sa objednávateľa, o ktorých sa dozvie v súvislosti s plnením predmetu tejto zmluvy. Povinnosť zachovávať mlčanlivosť sa vzťahuje aj na všetkých zamestnancov poskytovateľa a zamestnancov subdodávateľa a nie je možné sa jej nijako zbaviť. Poskytovateľ sa zaväzuje zamestnancov zaviazať záväzkom mlčanlivosti o všetkých skutočnostiach, o ktorých sa dozvedeli pri výkone práce. V prípade plnenia predmetu zmluvy prostredníctvom subdodávateľa je poskytovateľ povinný zabezpečiť, aby subdodávateľ zaviazal záväzkom mlčanlivosti svojich zamestnancov. Táto povinnosť je časovo neohraničená a trvá aj po ukončení zmluvy. V prípade porušenia záväzku mlčanlivosti zamestnancom poskytovateľa alebo zamestnancom subdodávateľa, sa toto porušenie považuje za porušenie záväzku mlčanlivosti poskytovateľa.

# Článok VII.

## Upratovací personál

1. Poskytovateľ je povinný zabezpečiť, aby osoby, prostredníctvom ktorých plní predmet tejto zmluvy v objektoch objednávateľa dodržiavali všetky všeobecne záväzné predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených osôb objednávateľa. Poskytovateľ sa zaväzuje, že plnenie predmetu tejto zmluvy budú vykonávať výlučne osoby bez záznamu v registri trestov.
2. Poskytovateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z.
3. V prípade, ak poskytovateľ poruší svoju povinnosť podľa bodu 2 tohto článku zmluvy a príslušný kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uloženej objednávateľovi kontrolným orgánom, a to do siedmich kalendárnych dní odo dňa jej uplatnenia u poskytovateľa.
4. Každej osobe upratovacieho personálu je prísne zakázané:

a) čítať písomnosti, aktá, zošity a pod., vrátane zákazu používať prístroje ako sú kopírovací prístroj, fax, telefón a iné prístroje nachádzajúce sa v priestoroch objednávateľa,

b) otvárať skrine, písacie stoly a ostatné zariadenia v priestoroch objednávateľa,

c) umožniť prístup do priestorov objednávateľa osobám, ktoré nie sú poskytovateľom určené na plnenie predmetu zmluvy.

1. Upratovací personál je povinný vykonávať všetky upratovacie a čistiace práce na základe príkazu oprávnenej osoby poskytovateľa.
2. Poskytovateľ je povinný na žiadosť objednávateľa zabezpečiť výmenu upratovacieho personálu a to s účinnosťou od nasledujúceho kalendárneho mesiaca po obdŕžaní žiadosti objednávateľa. Objednávateľ je oprávnený vzniesť takúto požiadavku bez uvedenia dôvodu.
3. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v  Prílohe č. 2 – Zoznam subdodávateľov (ďalej len ako „príloha č.2“) tejto zmluvy údaje o  všetkých známych subdodávateľoch, údaje o osobe oprávnenej konať za subdodávateľa v  rozsahu meno a priezvisko, adresa pobytu, dátum narodenia. Poskytovateľ je povinný písomne oznámiť objednávateľovi akúkoľvek zmenu údajov o subdodávateľoch uvedených v prílohe č. 2 tejto zmluvy do 3 pracovných dní odo dňa uskutočnenia tejto zmeny. Plnenie predmetu zmluvy prostredníctvom subdodávateľa nezbavuje poskytovateľa povinnosti a zodpovednosti za riadne plnenie predmetu zmluvy v zmysle tejto zmluvy.
4. V prípade zmeny subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je poskytovateľ oprávnený zmeniť subdodávateľa uvedeného v prílohe č. 2 tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia objednávateľom.

# Článok VIII.

## Povinnosti objednávateľa

* + 1. Objednávateľ zabezpečí dodávku teplej a studenej vody, elektrický prúd a osvetlenie v potrebnej miere na vykonávanie upratovacích a čistiacich prác na vlastné náklady.
		2. Objednávateľ zabezpečí poskytovateľovi bezplatne uzamykateľné priestory na prezliekanie upratovacieho a čistiaceho personálu a na odkladanie materiálu, zariadenia, strojov a čistiacich prostriedkov. Za vnesené a odložené predmety poskytovateľa alebo jeho zamestnancov objednávateľ nezodpovedá.
		3. Objednávateľ poskytne oprávneným osobám poskytovateľa kľúče od upratovacích priestorov určených na plnenie predmetu zmluvy, alebo zabezpečí iný bezproblémový prístup k týmto priestorom.

# Článok IX.

## Zodpovednosť za vady a reklamácie

1. Poskytovateľ zodpovedá za kvalitu a odbornosť poskytovaných služieb podľa článku II. tejto zmluvy.
2. Kontrolu plnenia povinností poskytovateľom podľa tejto zmluvy je objednávateľ oprávnený vykonávať priebežne.
3. Poskytované služby majú vady, ak neboli poskytnuté v súlade s touto zmluvou, v požadovanom rozsahu, v požadovanom termíne alebo v zodpovedajúcej kvalite. Ak majú poskytované služby vady, je poskytovateľ povinný ich odstrániť bezodkladne po písomnom oznámení objednávateľa poskytovateľovi (ďalej len „reklamácia“). Objednávateľ môže požadovať, aby poskytovateľ zistené nedostatky odstránil okamžite na mieste plnenia.
4. Ak objednávateľ neoznámi reklamáciu bezodkladne, t. j. do najbližšej doby poskytovania služieb, platí, že služby poskytované poskytovateľom zodpovedajú zmluvným dohodám.

# Článok X.

## Zodpovednosť za škodu a zmluvné sankcie

1. Poskytovateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.
2. Poskytovateľ zodpovedá za škody, ktoré vzniknú pri poskytovaní služieb podľa tejto zmluvy, zavinené ním, alebo jeho personálom.
3. V prípade omeškania poskytovateľa s odstránením vád v lehote podľa článkuIX**.** bodu 3. tejto zmluvy, je objednávateľ oprávnený požadovať od poskytovateľa zaplatenie zmluvnej pokuty vo výške 33 eur za každý aj začatý deň omeškania poskytovateľa.
4. Pokiaľ nie je v niektorom z ustanovení tejto zmluvy uvedené inak, v prípade porušenia akýchkoľvek povinností poskytovateľom vyplývajúcich mu z tejto zmluvy je objednávateľ oprávnený si voči poskytovateľovi uplatňovať popri nároku na zmluvnú pokutu aj nárok na náhradu škody, a to v plnom rozsahu vzniknutej škody.
5. Ak sa objednávateľ dostane do omeškania s úhradou faktúry po lehote jej splatnosti je poskytovateľ oprávnený od objednávateľa požadovať zaplatenie úroku z omeškania v sadzbe určenej nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
6. Nárok na zmluvnú pokutu a na náhradu škody nezaniká ani v prípade odstúpenia od zmluvy.
7. Zmluvné pokuty podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak nie je v zmluve uvedené inak.

# Článok XI.

## Poistenie

Na zaistenie prípadných nárokov objednávateľa na náhradu škody vyplývajúcej z tejto zmluvy poskytovateľ vyhlasuje, že má uzavreté poistenie zodpovednosti za škodu spôsobenú pri výkone služby. Poskytovateľ je povinný predložiť objednávateľovi ku dňu podpísania tejto zmluvy platnú a účinnú poistnú zmluvu o poistení zodpovednosti za škodu podľa prvej vety s dohodnutou poistnou sumou najmenej 20 000 eur.

# Článok XII.

## Účinnosť a zánik zmluvy

* + 1. Táto zmluva sa uzatvára na dobu určitú a to od 01.07.2022 do 31.12.2024.
		2. Táto zmluva môže zaniknúť pred uplynutím doby jej trvania okrem splnenia všetkých práv a povinností obidvoch zmluvných strán, ktoré vyplývajú z jej obsahu a všeobecne záväzných právnych predpisov platných a účinných v Slovenskej republike, aj písomnou dohodou zmluvných strán, písomnou výpoveďou objednávateľa a písomným odstúpením od zmluvy.
		3. V prípade zániku zmluvy dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
		4. Objednávateľ je oprávnený zmluvu písomne vypovedať a to aj bez udania dôvodu. Výpovedná doba je jednomesačná a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane. Počas plynutia výpovednej doby sú zmluvné strany povinné dodržiavať podmienky tejto zmluvy v plnom rozsahu.
		5. Ktorákoľvek zo zmluvných strán môže odstúpiť od tejto zmluvy v prípade podstatného porušenia tejto zmluvy druhou zmluvnou stranou, z dôvodov podľa Obchodného zákonníka v platnom znení alebo v prípadoch ustanovených touto zmluvou.
		6. Za podstatné porušenie tejto zmluvy na strane poskytovateľa s možnosťou objednávateľa odstúpiť od zmluvy s okamžitou účinnosťou sa považuje:

- opakované (minimálne dvakrát) nedodržanie plánovaného denného, týždenného a mesačného objemu poskytovaných služieb s následnou reklamáciou v zmysle článku IX. bodu 3. tejto zmluvy,

- nedodržanie daňovej povinnosti podľa článku V. bodu 11. tejto zmluvy a

- porušenie zákazu nelegálnej práce a nelegálneho zamestnávania v zmysle právneho poriadku Slovenskej republiky.

* + 1. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 7 kalendárnych dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
		2. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane.
		3. Objednávateľ môže odstúpiť od tejto zmluvy aj v súlade s § 19 zákona o verejnom obstarávaní.

# Článok XIII.

## Vyššia moc

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, pandémia, nepriaznivé poveternostné podmienky neumožňujúce poskytovanie služieb postupmi podľa tejto zmluvy).
2. Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz. Poskytovatel je povinný preukázať nepriaznivé poveternostné podmienky písomným potvrdením Slovenského hydrometeorologického ústavu. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti, ďalej budú zmluvné strany postupovať podľa Obchodného zákonníka.

# Článok XIV.

## Záverečné ustanovenia

* 1. Táto zmluva je vyhotovená v piatich rovnopisoch, dva rovnopisy sú určené pre poskytovateľa a tri rovnopisy sú určené pre objednávateľa. Všetky rovnopisy sú považované za rovnocenné.
	2. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
	3. Túto zmluvu možno meniť, dopĺňať výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
	4. Zmluvné strany sa zaväzujú riešiť vzniknuté spory predovšetkým dohodou. Ak dohoda nie je možná, o spore rozhodne príslušný súd Slovenskej republiky.
	5. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany, a že vykonajú všetko pre realizáciu predmetu zmluvy.
	6. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
	7. Právne vzťahy výslovne neupravené touto zmluvou sa riadia Obchodným zákonníkom, a ostatnými všeobecne záväznými právnymi predpismi platnými na území Slovenskej republiky. Zmluvné strany sa dohodli, že táto zmluva a ich vzájomné majetkové vzťahy vzniknuté z tejto zmluvy sa budú spravovať právnym poriadkom Slovenskej republiky.
	8. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (*zákona č. 211/2000 Z. z. v znení neskorších predpisov*) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (*zákona č. 40/1964 Zb. v znení neskorších predpisov*). Poskytovateľ súhlasí so zverejnením tejto zmluvy (vrátane jej prípadných dodatkov) a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluve a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
	9. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom 01.07.2022 po jej zverejnení na webovom sídle (internetovej stránke) objednávateľa [*§ 47a ods. 2 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám*].
	10. Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadením Európskeho parlamentu a Rady (EÚ) č. 2016/679 z dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
	11. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
	12. Neoddeliteľnou súčasťou tejto zmluvy sú nasledovné prílohy:

Príloha č. 1: Špecifikácia služieb

Príloha č. 2: Zoznam subdodávateľov

|  |  |  |
| --- | --- | --- |
| Za objednávateľa:  |  | Za poskytovateľa: |
| V Bratislave, dňa <vyplní VO> |  | V <vyplní uchádzač>, dňa <vyplní uchádzač> |
| **Národná banka Slovenska** |  | <vyplní uchádzač> |
|  |
| Meno:  | <vyplní VO> |  | Meno: | <vyplní uchádzač> |
| Funkcia:  | <vyplní VO> |  | Funkcia: | <vyplní uchádzač> |

**Príloha č.1 k** **Zmluve na poskytovanie upratovacích a čistiacich služieb pre expozitúru Košice č. C-NBS1-000-070-394**

**Špecifikácia služieb**

**Predmetom 4. časti predmetu zákazky je**: poskytovanie upratovacích a čistiacich služieb vnútorných a vonkajších priestorov objektu verejného obstarávateľa – Národná banka Slovenska, expozitúra, Slovenskej jednoty 14, 041 41 Košice.

* + 1. Rozloha:

Celková plocha vnútorných priestorov: 4087,13 m2

z toho:

koberce: 1397,11 m2

PVC: 777,87 m2

keramická dlažba: 256,41 m2

betónová podlaha: 791,30 m2

Podlažia: 5 ks

Okná a sklenené plochy celkom (okrem dvier): 460,70 m2

Sklenené plochy dvier: 36 m2

Sociálne miestnosti: 12 ks, 77,64 m2

Kuchynky: 3 ks, 51,35 m2

Sprchovacie kúty: 3 ks, 10 m2

Zasadacie miestnosti: 2 ks, 250 m2

Archív: 1 ks, 296,60 m2

Garáž a dotačný box: 1 ks + 2 ks, 791,30 m2

Dotačný box: 2 ks, 105,93 m2

Počet zamestnancov v budove: 31

* + 1. Špecifikácia poskytovaných služieb:

|  |  |  |
| --- | --- | --- |
| **Pol.****č.** | **Predmet** | **Frekvencia** |
| 1 | Vyprázdňovanie odpadkových košov (46 ks), podľa potreby výmena vreciek | 5x týždenne |
| 2 | Utieranie prachu zo všetkých voľne dostupných plôch v celom objekte (nábytok, stoly, pulty, poličky, parapety, kopírovacie stroje, chladničky, mikrovlnné rúry, zábradlia, nerezové plochy)  |  5x týždenne |
| 3 | Umývanie podláh, výťahov a schodiska - 669,88 m2 | 5x týždenne |
| 4 | Čistenie presklených vchodových dverí, zábradlia a nerezových plôch | 5x týždenne |
| 5 | Dodávanie a dopĺňanie hygienického materiálu: tekuté mydlo, toaletný papier, hygienické vrecká, papierové utierky, rolky papierových utierok, vrecká do košov \* | 5x týždenne |
| 6 | Kompletné čistenie sociálnych zariadení – WC misy, pisoáre, umývadlá vo WC (vrátane spodnej časti sanity), vodovodné batérie, zrkadlá a podlaha  | 5x týždenne |
| 7 | Vysýpanie a čistenie popolníkov (na mieste určenom na fajčenie) | 5x týždenne |
| 8 | Čistenie kuchyniek – vyčistenie nerezového drezu, nerezového odkladacieho priestoru a batérií | 1x týždenne |
| 9 | Dezinfekcia sociálnych zariadení a kuchyniek  | 1x týždenne |
| 10 | Vysávanie čalúneného nábytku  | 1x týždenne |
| 11 | Leštenie zábradlia, plastových a chrómových plôch na kreslách | 1x týždenne |
| 12 | Vysávanie miestností s položeným kobercom - 1167,60 m2 | 1x týždenne |
| 13 | Utieranie prachu z menej dostupných miest v celom objekte vrátane umelých kvetov, kontrola výskytu pavučín a ich odstránenie | 1x mesačne |
| 14 | Umývanie dverí, výťahových dverí, keramických obkladov, dvierok chladničiek a kuchynských liniek  | 1x týždenne |
| 15 | Umývanie únikového schodiska – 59,01 m2 | 1x týždenne |
| 16 | Upratovanie (vysávanie kobercov, vysýpanie košov, utretie povchov) zasadacích miestností – 2 ks, 250 m2 | 1x týždenne |
| 17 | Čistenie nábytku a jeho ošetrenie doporučeným prípravkom | 1x mesačne |
| 18 | Umývanie okien a presklených stien – 460,70 m2 | 2x ročne |
| 19 | Umývanie svetlíkových častí v kanceláriách obojstranne - 89,40 m2  | 2x ročne |
| 20 | Tepovanie kobercov - 1167,60 m2 | 2x ročne |
| 21 | Čistenie pogumovanej podlahy (pokladničné oddelenie) - 367 m2 | 2x ročne |
| 22 | Čistenie a vysávanie radiátorov  | 2x ročne |
| 23 | Čistenie horizontálnych žalúzií | 2x ročne |
| 24 | Umývanie kamenných obkladov stien vstupnej haly - 190 m2 | 1x ročne |
| 25 | Umývanie fasády - 2620 m2 | 1x ročne |
| 26 | Upratovanie garáže a dotačných boxov priemyselným čističom podláh, bez čistenia potrubia - 791,30 m2 | 1x ročne |
| 27 | Čistenie kamennej dlažby - 438 m2 | 1x ročne |
| 28 | Čistenie archívu (posuvné regále) - 296,60 m2 | 1x ročne |

Poskytovateľ bude poskytovať objednávateľovi upratovacie a čistiace služby pre expozitúru Košice v lehote od 01.07.2022 do 31.12.2024.

* + 1. \*Dodávanie a dopĺňanie sociálnych zariadení hygienickým materiálom:
			1. tekuté mydlodezinfekčné, antibakteriálne bez obsahu alkoholu – v plastovej fľaši s dávkovačom (nie do zásobníkov CWS),
			2. toaletný papier – priemer kotúča 26 cm, šírka 9 cm, plošná hmotnosť 36 g/m2, návin 30 m,
			3. hygienické vrecká - HDPE v papierovej krabičke, v balení 30 ks, rozmery 23 x 15 cm
			4. papierové utierky na ruky – jednovrstvové, skladané „ Z“, biele, šírka balíka 12 cm, výška balíku cca 9,5 cm, dĺžka balíku cca 24,5 cm,
			5. rolky papierových utierok – 2 vrstvové, 400 útržkov, rozmer útržku cca 220x250 mm (počitárne, kuchynky),
			6. vrecká do košov – 120 l - rozmery 70 x 110 cm (počitárne) a 30 l - rozmery 50 x 60 cm.

Objednávateľ neposkytuje vyššie uvedený hygienický materiál. Hygienický materiál do sociálnych zariadení bude dopĺňaný podľa potreby tak, aby nevznikla situácia nedostatku hygienického materiálu v sociálnych zariadeniach. Vrecká do košov a skartovacích prístrojov budú vymieňané podľa potreby tak, aby tieto boli vždy použiteľné.

Poskytovateľ je povinný si zabezpečiť na plnenie predmetu zákazky všetky potrebné čistiace prostriedky, stroje, prístroje, hygienický materiál, zariadenia a mechanické prostriedky na vlastné náklady tzn. musí ich mať započítané v cene predmetu zákazky.

**Príloha č. 2 k  Zmluve na poskytovanie upratovacích a čistiacich služieb pre expozitúru Košice č. C-NBS1-000-070-394**

**Zoznam subdodávateľov**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO,

zápis do príslušného obchodného registra;

2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

Úspešný uchádzač v čase uzavretia zmluvy uvedie aj údaj o predmete subdodávky a rozsah subdodávky v eurách bez DPH.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |  |
| --- | --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) | Predmet subdodávky |
| 1. | *<vyplní uchádzač>* | *<vyplní uchádzač>* | *<vyplní uchádzač>* |